  Анжелика Тихонова корреспондент Марий Элысь Йошкар-Олаын Сӧсыръёслэн III огъяросси гужем спартакиадазы йылпумъяськиз. Удмуртилэн командаез ӵошатсконъёсын 35 медаль утӥз. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортэ. Ӵошатсконъёслы огъя йылпумъянъёсъя Удмурт Элькунысь командалэн шыкысаз 35 медальёс: 12 зарни, 15 азвесь но 8 бронза. <...> 5 спорт амалъёсын, 15 пӧлысь 15 ӧръёсын вожвылъяськыса, 65 командаос пӧлын Удмурт Элькун 12-тӥ инты басьтӥз Удмуртиысь Физкультурая, спортъя но егитъёсын ужан политикая министерстволэн пресс-службаезСо сяна, церебральной параличен курадӟисьёс пӧлын футболэн шудонын Удмуртилэн командаез 4-тӥ луиз. Тодэ вайытом, элькунмылэн командаяз 62 спортсменъёс пыриськизы. Ӵошатсконъёс 12-20 пӧсьтолэзе ортчизы. Туэ ӵошатсконъёссы Россиысь 65 улосвылъёсысь 1 сюрс 300 пала спортсменъёс пыриськизы. Со пӧлын суй-пыдзыя сӧсыр луисьёс, ляб адӟись яке адӟисьтэмъёс, ляб кылӥсь яке кылӥсьтэмъёс, йырвизь висёнъёсын курадӟисьёс но церебральной параличен курадӟись футболистъёс. Спартакиада улсын 574 комплект медальёс но дипломъёс, спорт амалъёсъя командаос пӧлын 20 кубокъёс но огъя ӵошатсконъёсъя 3 кубокъёс люкылӥзы. Тегъёс: Спорт Удмуртия сӧсыръёс МарийЭл Спартакиада  